Oficiālais Vēstnesis L 046 , 20/02/1999 Lpp. 0013 - 0014



Komisijas Regula (EK) Nr. 378/1999 (1999. gada 19. februāris), ar ko papildina pielikumu Regulai (EK) Nr. 2400/96 par dažu nosaukumu iekļaušanu "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā", kurš paredzēts Padomes Regulā (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 14. jūlija Regulu (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību [1], kurā jaunākie grozījumi izdarīti ar Komisijas Regulu (EK) Nr. 1068/97 [2], un jo īpaši tās 6. panta 3. un 4. punktu, tā kā, ievērojot Regulas (EEK) Nr. 2081/92 5. pantu, Grieķija, Spānija un Francija ir nosūtījušas Komisijai pieteikumus, lai vairākus nosaukumus reģistrētu kā cilmes vietu nosaukumus; tā kā, ievērojot Regulas (EEK) Nr. 2081/92 6. panta 1. punktu, ir konstatēts, ka minētie pieteikumi atbilst visām minētās regulas prasībām, jo īpaši attiecībā uz to, ka pieteikumos ir iekļauta visa informācija, kas vajadzīga, ievērojot regulas 4. pantu; tā kā pēc šīs regulas pielikumā norādīto nosaukumu publicēšanas Eiropas Kopienu Oficiālajā Vēstnesī [3], Komisija nav saņēmusi nevienu iebildumu saskaņā ar Regulas (EEK) Nr. 2081/92 7. pantu; tā kā minētie nosaukumi tādēļ ir jāieraksta "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā" un tādējādi ir aizsargājami visā Kopienā kā aizsargāti cilmes vietu nosaukumi; tā kā šīs regulas pielikums papildina pielikumu Komisijas Regulai (EK) Nr. 2400/96 [4], kurā jaunākie grozījumi izdarīti ar Regulu (EK) Nr. 38/1999 [5], IR PIEŅĒMUSI ŠO REGULU. 1. pants Nosaukumus šīs regulas pielikumā ar šo iekļauj Regulas (EK) Nr. 2400/96 pielikumā un ieraksta kā aizsargātus cilmes vietu nosaukumus (ACN) "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā", kas paredzēts Regulas (EEK) Nr. 2081/92 6. panta 3. punktā. 2. pants Šī regula stājas spēkā tās publicēšanas dienā Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 19. februārī Komisijas vārdā — Komisijas loceklis Franz Fischler [1] OV L 208, 24.7.1992., 1. lpp. [2] OV L 156, 13.6.1997., 10. lpp. [3] OV C 207, 3.7.1998., 2. lpp; OV C 201, 27.6.1998., 2. lpp; OV C 172, 6.6.1998., 9. lpp; OV C 120, 18.4.1998., 12. lpp. [4] OV L 327, 18.12.1996., 11. lpp. [5] OV L 5, 9.1.1999., 62. lpp. -------------------------------------------------- PIELIKUMS EIROPAS KOPIENAS DIBINĀŠANAS LĪGUMA II PIELIKUMĀ UZSKAITĪTIE PRODUKTI, KAS PAREDZĒTI CILVĒKU UZTURAM Svaiga gaļa un subprodukti SPĀNIJA Cordero Manchego (ACN) Siers SPĀNIJA Queso Majorero (ACN) Augļi un dārzeņi FRANCIJA Muscat du Ventoux (ACN) Olives cassées de la Vallée des Baux de Provence (ACN) Olives noires de la Vallée des Baux de Provence (ACN) SPĀNIJA Avellana de Reus (ACN) Chufa de Valencia (ACN) PĀRĒJIE PRODUKTI, KAS UZSKAITĪTI II PIELIKUMĀ FRANCIJA Sidri Cornouaille (ACN) Pays d'Auge/Pays d'Auge Cambremer (ACN) GRIEĶIJA Κρόκος Κοζάνης (Krokos Kozanis) (ACN) --------------------------------------------------